Notum sit omnibus futuris et presentibus, quod querela quę erat inter Henricum Grossum et domum de Firmitate, hoc modo pacificata est : Henricus Grossus guerpivit in pace domui de Firmitate quicquid calumpniabatur eis inter Graunnam et Grisun. Deditque et concessit pro remedio animę suę et antecessorum suorum monachis de Firmitate quicquid ab hominibus suis quolibet modo acquirere poterunt in communiis et in exartis Leive, et guerpevit in pace predicte domui de Firmitate omnia de quibus investita erat eo tempore, scilicet anno dominicę Mo Co XCo IIIIo. Dedit etiam prefatis monachis pedagia in omni terra sua de propriis rebus eorum. Hoc fecit apud Loiam, coram episcopo Cabilonensis, et rogavit cartam ejus sigillo muniri, et post ea confirmavit in capitulo Firmitatis presente domino Bartholomeo abbate, et R. de Cuisse priore, et conventu monachorum. Testes : Achardus de Maisse miles, Stephanus de Cristuil, Jocerannus de Sala, et Dalmacius frater ejus, et Martinus prepositus de Branceun.